Faḍma n Sumer, tafulki_ines tufrar. Asmi tuweḍ mraw d sdis d aseggas deg yila-s, tiddi-s d talemmast; tafekka-s d taččurant, ma d tikli-s d acrured. Udem-is d amaglay d amellal. Tadawsa-s tgerrez, d azwu azeddgan n Ǧarǧer ay tt-id-isnekren, daɣ netta tezga tettban tezweɣ ɣef yimuyag-is. Amzur-is, d akbal, yettaweḍ armi d ammas, ur t-tettarez ara, tettanef-as iɣelli-d ɣef tuyat-is, tettri ad as-tḥalfi yettawi-t waḍu. Allen-is d timeqqranin, d tizegzawin, tettuddum seg-sent tmella, iselsa-s d leḥrir azewwaɣ.